[{"text_idx": "#000000", "text": "Beth wyt ti'n edrych am?"}, {"text_idx": "#000001", "text": "Liam Gallagher ym Mae Caerdydd"}, {"text_idx": "#000002", "text": "Mae Liam Gallagher wedi dewis Prifddinas Cymru fel lleoliad olaf ei berfformiadau awyr agored hanesyddol dros yr haf. Bydd taith seren \u2018Roc a Ro\u0302l\u2019 Oasis yn dod i ben yn safle awyr agored godidog Pentir Alexandra yn lleoliad hyfryd Bae Caerdydd."}, {"text_idx": "#000003", "text": "Mae\u2019r perfformiad siw\u0302r o ennill ei le yn hanes cerddoriaeth bop yng Nghymru. Bydd y cantor chwedlonol a\u2019r eicon modern yn cael haf anhygoel, gyda\u2019i drydydd albwm stiwdio \u2018C\u2019MON YOU KNOW\u2019 yn cael ei ryddhau\u2019n fuan a dwy sioe ym Mharc Knebworth eisoes wedi\u2019u gwerthu allan. Y sioe ym Mae Caerdydd ar ddydd Iau 15 Medi fydd y penllanw. Bydd tocynnau\u2019n mynd ar werth ar ddydd gwener 27 mai am 10am drwy LiveNation.co.uk"}, {"text_idx": "#000004", "text": "Yn dilyn rhyddhau ei ganeuon syfrdanol \u201cEVERYTHING\u2019S ELECTRIC\u201d a \u201cBETTER DAYS\u201d, mae ei drydydd albwm unigol y mae disgwyl eiddgar amdano, \u201cC\u2019MON YOU KNOW\u201d, yn cael ei ryddhau ar 27 Mai drwy Warner Records. Mae \u2018C\u2019MON YOU KNOW\u2019 yn dilyn llwyddiant ysgubol albymau stiwdio blaenorol Liam \u2018As You Were\u2019 (2017) a \u2018Why Me? Why Not?\u2019 (2019), a sefydlodd ei statws eiconig ar gyfer cenhedlaeth newydd gyfan. Bydd hefyd yn rhyddhau albwm byw newydd \u2018Down By The River Thames\u2019 ar ddydd Iau 27 Mai, gyda\u2019r sioe wedi\u2019i recordio ar gwch camlas ar gyfer llif byw arbennig ym mis Rhagfyr 2020. Aeth ei \u2018MTV Unplugged\u2019 hefyd yn syth i #1 ar y Siart Albwm Swyddogol. Rhwng ei lwyddiannau fel artist unigol a\u2019i lwyddiant aruthrol gydag Oasis, mae Liam wedi treulio cyfanswm cyfunol o bron i chwe mis yn #1 ar un ar ddeg p albymau, wedi ennill chwe Gwobr Brit, a dwy Wobr Ivor Novello."}, {"text_idx": "#000005", "text": "Bydd Liam Gallagher yn cynnwys caneuon o \u2018C\u2019MON YOU KNOW\u2019 mewn cyfres o sioeau enfawr yr haf hwn, gan gynnwys dwy sioe gefn-wrth-gefn ym Mharc Knebworth sydd eisoes wedi gwerthu pob tocyn. Dyna lle perfformiodd Oasis ddwy o sioeau mwyaf y degawd yn 1996, digwyddiad a gafodd ei bortreadu yn y rhaglen ddogfen ddiweddar \u2018Oasis Knebworth 1996\u2019. Bydd y daith yn dod i ben gyda pherfformiad fydd yn siw\u0302r o fod yn un bythgofiadwy yn y lleoliad awyr agored epig sy\u2019n gefnlen i Fae Caerdydd."}, {"text_idx": "#000006", "text": "Bydd dydd Gwener 27 Mai yn ddiwrnod hynod bwysig i gefnogwyr Liam Gallagher gyda rhyddhau ei drydydd albwm stiwdio unigol \u2018\u201dC\u2019MON YOU KNOW\u201d, a\u2019i albwm byw newydd \u2018Down By The River Thames\u2019, yn ogystal a\u0302\u2019r diwrnod y bydd tocynnau\u2019n mynd ar werth ar gyfer ei sioe enfawr ym Mae Caerdydd."}, {"text_idx": "#000007", "text": "Bydd The Charlatans yn westeion arbennig iawn, gyda rhagor o artistiaid i\u2019w datgelu cyn hir."}, {"text_idx": "#000008", "text": "Archebwch yr albwm C\u2019MON YOU KNOW o\u2019r siop swyddogol erbyn 3pm dydd Mawrth, ar gyfer mynediad cynnar i docynnau o ddydd Mercher am 10am."}, {"text_idx": "#000013", "text": "Cofrestrwch ar gyfer E-Gylchlythyr Croeso Caerdydd heddiw i gael newyddion cyffrous, cynigion arbennig, y cynnwys diweddaraf a mwy gan "}]